
ประกาศองค์การบริหารส่วนตำบลกะหรอ
เรื่อง ผลการพิจารณาการเสนอราคาจ้าง โครงการก่อสร้างถนน คสล.สายบ้านผู้ใหญ่จอน หมู่ที่ 3 ตำบลกะหรอ
--------------------------------------
ตามที่องค์การบริหารส่วนตำบลกะหรอ   อำเภอนบพิตำ   จังหวัดนครศรีธรรมราช ได้ดำเนินการประกาศสอบราคาจ้างโครงการก่อสร้างถนน คสล.สายบ้านผู้ใหญ่จอน หมู่ที่ 3 ตำบลกะหรอ อำเภอนบพิตำ  จังหวัดนครศรีธรรมราช  ตามประกาศองค์การบริหารส่วนตำบลกะหรอ   ลงวันที่  14  สิงหาคม 2555  ซึ่งมีราคากลางเป็นเงินทั้งสิ้น 1,500,000.- บาท (หนึ่งล้านห้าแสนบาทถ้วน) และได้กำหนดเปิดซองสอบราคา เมื่อวันที่ 30  สิงหาคม  2555   ณ  ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ  ณ ห้องประชุมอำเภอนบพิตำ  จังหวัดนครศรีธรรมราช นั้น

คณะกรรมการเปิดซองสอบราคาได้ดำเนินการตามระเบียบกระทรวงมหาดไทยว่าด้วยการพัสดุของหน่วยการบริหารราชการส่วนท้องถิ่น  พ.ศ.2535 ข้อ 35 และฉบับแก้ไขเพิ่มเติมทุกๆ ฉบับ จนถึงฉบับที่ 9 พ.ศ.2553 เรียบร้อยแล้ว โดยมีผู้มายื่นเสนอราคาจ้างตามโครงการดังกล่าว ตามรายละเอียดดังนี้
1.บริษัท ยางไทยพัฒนกิจ จำกัด  เสนอราคาเป็นเงิน 1,500,000.- บาท เสนอราคาเท่ากับราคากลางกลาง
2.บริษัท ซี.เอ.ซีวิล แอนด์ เอ็นจิเนียริ่ง จำกัด  เสนอราคาเป็นเงิน 1,498,000.- บาท เสนอราคาต่ำกว่าราคากลางกลางเป็นเงิน 2,000.-บาท คิดเป็นอัตราร้อยละ 0.13% ของราคากลาง ซึ่งคณะกรรมการเปิดซองสอบราคาได้ทำการต่อรองราคากับผู้รับจ้างรายดังกล่าวแล้วปรากฏว่าผู้รับจ้างยืนยันราคาเดิมเป็นเงินค่าจ้างทั้งสิ้น 1,498,000.- บาท

ผลพิจารณาการสอบราคาปรากฏว่า บริษัท ซี.เอ.ซีวิล แอนด์เอ็นจิเนียริ่ง จำกัด  เป็นผู้เสนอราคาต่ำสุด คณะกรรมการเปิดซองสอบราคาได้พิจารณาแล้วเห็นว่า  เป็นผู้เสนอราคาต่ำสุด ซึ่งอยู่ในวงเงินงบประมาณที่ตั้งไว้ พร้อมทั้งเป็นผู้มีคุณสมบัติถูกต้องตามเงื่อนไขเอกสารสอบราคา โดยเป็นประโยชน์ต่อองค์การบริหารส่วนตำบล ดังนั้น จึงเห็นควรทำสัญญาจ้างตามระเบียบพัสดุ ฯ ต่อไป

ประกาศ  ณ  วันที่    30    เดือนสิงหาคม     พ.ศ.2555




    (ลงชื่อ)
(นายมนัสพงค์  สุทธิเดช)
นายกองค์การบริหารส่วนตำบลกะหรอ
